ফিফা বিশ্বকাপ
ফিফা বিশ্বকাপ () (ফুটবল বিশ্বকাপ, সকার বিশ্বকাপ, অথবা শুধু বিশ্বকাপ নামেও পরিচিত) একটি আন্তর্জাতিক ফুটবল প্রতিযোগিতা যেখানে ফিফা ( — উচ্চারণ: "ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌", অর্থাৎ "আন্তর্জাতিক ফুটবল সংস্থা") সহযোগী দেশগুলোর পুরুষ জাতীয় ফুটবল দল অংশ নেয়। ফিফা বিশ্ব ফুটবল নিয়ন্ত্রণকারী সংস্থা। ১৯৩০ সালে এই প্রতিযোগিতা শুরু হয় এবং এখন পর্যন্ত চার বছর পর পর অনুষ্ঠিত হচ্ছে। মাঝে দ্বিতীয় বিশ্বযুদ্ধের কারণে ১৯৪২ ও ১৯৪৬ সালে এই প্রতিযোগিতা অনুষ্ঠিত হয়নি।
বিশ্ব অ্যাথলেটিকস চ্যাম্পিয়নশিপ
আইএএএফ বিশ্ব অ্যাথলেটিকস চ্যাম্পিয়নশীপ আন্তর্জাতিক অ্যাথলেটিকস ফেডারেশন (আইএএএফ) কর্তৃক অনুষ্ঠিত বৈশ্বিক ক্রীড়া প্রতিযোগিতা। শুরুতে প্রতি চার বৎসর অন্তর এ প্রতিযোগিতা আয়োজনের সিদ্ধান্ত নেয়া হয়েছিল। কিন্তু ১৯৯১ সালে তৃতীয় আসর আয়োজনের পর অদ্যাবধি প্রতি দুই বৎসর পরপর দ্বি-বার্ষিক আকারে অনুষ্ঠিত হচ্ছে।